**IKT soba pobega**

*Uvodna zgodba:*

**Pravkar ste izvedeli, da se je kolega Oliver, ki bi moral na konferenci predstavljati vajin prispevek, poškodoval in je v UKC MB. Ste v situaciji, da morate narediti to vi. Da je zagata še večja, je edino verzijo imel Oliver pri sebi. Na razpolago imate 45 minut, da pripravite prezentacijo in zapustite prostor.**

*Kandidat (Karlo) stopi v prostor. V prostoru je namizni računalnik in prenosnik ter TV. Na mizi so USB ključek, USB kabel, tipkovnica (motilci). Prav tako je navodilo:*

**Navodilo za pripravo prosojnic boš našel v datoteki Navodilo4.**

(na mizi med računalnikoma)

*Karlo usposobi namizni računalnik, na namizju je geslo za prenosnik (slika ozadja). Na namiznem računaniku je pod Dokumenti datoteka z imenom Navodilo4, ki je zaklenjena. V isti mapi je še več map z imenom kombinacije dveh samoglasnikov, datoteki Diplomsko delo in Prezentacija. Navodilo4 je zaklenjeno – šifra je na zvočni datoteki na prenosniku (produkt treh števil, ki jih povedo glasovi) .*

*Karlo dobi namige, če ne gre.*

***Namig 1:***Vklopi prenosnik.

***Namig 2:*** *Če ne ugotovi šifre- >* Dobro si oglej namizje. *(slika na namizju je geslo za prenosnik – šifra: IKT007).*

*Na prenosniku je na namizju simbol za poslušanje. Najti mora zvočno datoteko, ki je na namizju in jo z ustreznim programom zagnati (dvoklik namreč odpre Word). Ime datoteke je Prisluhnimi.doc. Glasnost spremeni iz Mute. Geslo je produkt debate med sodelujočimi na posnetku (geslo je: 247 493 344) -> množi lahko na različne načine.*

*Karlo dobi namige, če ne gre.*

***Namig 3:***Geslo je v posnetku.

***Namig 4:***Morda je datoteko potrebno odpreti drugače.

***Namig 5:***Mogoče je treba ojačati glasnost.

*Z geslom odpre zaklenjeno datoteko Navodilo4 na namiznem računalniku in po navodilih lahko z urejanjem besedila v datoteki Diplomsko delo pridobi ime mape in datoteke, ki jo mora nadalje uporabiti.*

*Besedilo v zaklenjeni datoteki z navodili (imenuje se Navodilo4) je sledeče:*

**Čestitamo! Prvi od treh korakov je za vami. V vmesnem času je Oliver javil, da je del prezentacije v datoteki na računalniku, katere imena se zaradi nesreče ne spomni. Spomni pa se korakov, ki jih je naredil, da je prišel do imena. Zato ti pošilja opis korakov:**

**»Najprej sem kreiral kazalo diplomske naloge, kjer je kombinacija samoglasnikov iz kazala osnova za ime mape. Nato sem kreiral bibliografijo, v kateri sta mi izstopala samoglasnika prvih črk prvega nivoja. Nato sem kreiral bibliografijo, pri kateri mi je bil še posebej všeč priimek avtorja v sedmem viru. Na koncu sem preveril, kolikokrat se v tekstu pojavi beseda IKT. Če se dobro spomnim, je ime datoteke sestavljeno iz kombinacije črk, besed in številk teh treh korakov.**

**Za uspešno prezentacijo moraš to datoteko pretvoriti v pdf format in drugo stran dokumenta kot sliko v ozadju ustrezno vstaviti v datoteko s prezentacijo.**

**Želim ti vso srečo na predstavitvi.«**

**A, še to – Oliver je kasneje poslal še sporočilo, da če želiš priti do rešitve, prezentacijo zaženeš na prenosniku, ki ga povežeš s TV. Moraš pa jo prenesti v točno določeno mapo.**

*Karlo odpre v ustrezni mapi (ime mape uo), ki je kombinacija samoglasnikov iz kazala. Drugi in tretji korak ponudi ime datoteke, in sicer butler263. Po transformaciji v sliko mora besedilo natančno obrezati in centritati v vmesno prazno stran v ppt datoteki.*

***Namig 6:*** *P*retvori datoteko v PDF in besedilo z druge strani uporabi v prosojnici »Pripravi poskus s filtrom« v prezentaciji.

***Namig 7:*** Besedilo čimbolj natančno obreži in uporabi filter (filter se skriva nekje v predstavitvi – je oranžne barve in ga je treba raztegniti preko cele prosojniceJ). Namigi so tudi v prezentaciji.

*Karlo po vstavljanju slike v ozadje odčita ime mape na prenosniku, kamor mora prenesti prezentacijo (ime mape je nadapaali), saj je v tej mapi s prezentacijo povezana sktita datoteka s sliko, ki se na prezentaciji na TV s šablono odčita v geslo za izhod. Težava pa je, da USB ne dela in je potrebno vzpostaviti WIFI. Geslo za WIFI dobi preko napisa na steni:*

***Namig 8:***Kaj bi lahko ime mape?

***Namig 9:*** *Kje bi lahko pridobili geslo za wifi?*

**Znak za wifi: *Geslo: IKT2008***

**V primeru težav pošlji sporočilo administratorju: IKT.sobapobega@gmail.com**

*Ko pošlje elektronsko sporočilo, dobi povratne informacije, kako pride do gesla za wifi. Sporočilo adminstratorja:*

**V primeru težav z wifi-jem na prenosnem računalniku geslo generirate iz druge besede pri sliki 6.9 knjige Doing Quantitative Research in Education with SPSS.**

**Hvala za razumevanje,**

**vaš\_a administrator\_ka**

*Druga beseda oz. geslo za wifi na prenosniku je: measures. Ko aktivira wifi, prepošlje na prenosnik ppt datoteko (se znajde sam, npr. preko svojega gmail računa), jo shrani v ustrezno mapo, zažene, najde hipertekst povezavo na sliko, ki se predvaja na TV. Uporabi šablono. In je zunaj ☺*

*Za zadnji korak je v ppt prezentaciji na zadnji sliki zapisano (namig):*

**Čestitamo za opravljeno predstavitev na konferenci. Če hočete zapustiti prostor, poglejte, če prezentacija kaj skriva.**

*Na prosojnici je slika skrinje. Ko Karlo klikne nanjo, se prikaže slika s številkami. Na Tv-ju mora spustiti 3xA4 ter odčitati pravilne številke (številke so: 465), ki so šifra za ključ predavalnice, ki se nahaja v zaklenjeni škatljici.*

*Če ni prava številka, sledi* ***namig 10:***Ste naredili pravilno?